Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: 
Paragraph Index: 354

5. § A veszélyes árukkal rakott közúti járműszerelvények, tehergépkocsik, pótkocsik, félpótkocsik és közúti cserefelépítmények «A veszélyes áruk fuvarozásáról szóló szabályzat» (SZMGSZ 2. számú melléklete) rendelkezéseinek betartásával fuvarozhatók. Az út során hűtést, szellőztetést vagy fűtést igénylő áruk fuvarozása közúti járműszerelvényekben, tehergépkocsikban, pótkocsikban, félpótkocsikban és közúti cserefelépítményekben csak olyan feltételekkel megengedett, ha azokat az ilyen áruféleségek fuvarozására szolgáló berendezésekkel külön, az SZMGSZ 4. számú mellékletében foglalt követelmények betartásával felszerelték. Ilyen esetben, ha a beállított hőmérséklet megtartásához a berendezéseket út közben kezelni kell, a fuvarozás csak a feladó vagy az átvevő által biztosított árukísérővel végezhető.

Source: https://magyarkozlony.hu/hivatalos-lapok/82337d5ff58dfe81457b89f4e3e487fa38bc9601/dokumentumok/4562445cb9fdf1ef6fe9941bb002e9e9f629174d/letoltes